সেই দেখা

কামরুন্নাহার

সেই দিনের সেই এতটুকু দেখা

আজও রয়েছে যে মনের গহীনে আঁকা।

আসছিলে আমার পানে ধেয়ে

নয়নের কথোপকথন চলে লুকিয়ে।

যেন ছিলে সাত জনমের পরিচিত

কিন্তু সময়টা যে ছিল খুবই অপরিমিত।

মাথায় হালকা চুল,গায়ে শেওলা রং শার্ট আর পায়ে কালো শো

বসন্তের কৃষ্ণচূড়া ডালে ডেকেওঠা কোকিলের কুহু কুহু ।

বলেছিলে কত কথা,জিঙ্গাসিলে কত কিছু

হঠাৎ দেখা,হঠাৎ কথা, আসলে বলতে পারিনি কিছু ।

শুধু কম্পিত হৃদয় ভেবেই হচ্ছিল সাড়া

ভালোবাসবে কি আমায়, হাতটি হবে তার ধরা ?

সাত রঙে রঙিন রাজকুমার, হাতে লাল গোলাপ

কাপা কাপা কন্ঠে রচিত হয় প্রেমের আলাপ।

রঙের দুনিয়ায় রঙের সব ছড়াছড়ি

কে কার কতটুকু, এই নিয়ে কাড়াকাড়ি।

সেই সব এখন হয়েছে স্মৃতি, করি স্মৃতিচারণ

কাছে আছি, পাশে আছি, থাকব আমরণ।

মাঝেমাঝে চলে শুধু খুনসুটি আর মান অভিমান

যদি না থাকে ভালো মন্দ, জীবন হবে বেমানান।

তবে সেইদেখা যে এই দেখা হবে ভাবিনি কোনোদিন

ভালো আছি,ভালো থেকো বন্ধু চিরদিন।